১৮৮৪-৮৫ মৌসুম থেকে ১৮৮৯-৯০ মৌসুম পর্যন্ত জন ম্যাকিলরেইদের প্রথম-শ্রেণীর খেলোয়াড়ী জীবন চলমান ছিল। নিজের স্বর্ণালী সময়ে মারমুখী ব্যাটসম্যানের ভূমিকায় অবতীর্ণ হতেন। মেলবোর্ন ক্রিকেট ক্লাবের পক্ষে জন ম্যাকিলরেইদ তার খেলোয়াড়ী জীবন শুরু করেন। ১৮৮৩-৮৪ মৌসুমে দেড় হাজারের অধিক রান সংগ্রহ করেন।

১৮৮৪-৮৫ মৌসুমে ভিক্টোরিয়ার পক্ষে খেলার জন্যে মনোনীত হন। ১৮৮৫-৮৬ মৌসুমের স্বল্পকালীন প্রথম-শ্রেণীর ঘরোয়া ক্রিকেটের আসরে অসাধারণ ক্রীড়াশৈলী উপহার দেন। ৭৮.৭৫ গড়ে ৩১৫ রান তুলেন। তন্মধ্যে, দুইটি সেঞ্চুরি করেছিলেন তিনি। কেবলমাত্র আরেকজন ব্যাটসম্যানই ঐ মৌসুমে সেঞ্চুরি করতে পেরেছিলেন। পরবর্তী সফলতম ব্যাটসম্যান ২০১ রান তুলেছিলেন।

ইংল্যান্ড সফরের অল্প কিছুদিন পূর্বে ভিক্টোরিয়ার সদস্যরূপে প্রথম খেলাতেই বাজিমাৎ করেন। নিউ সাউথ ওয়েলসের বিপক্ষে ১৩৩ রান তুলেন। এরপর অস্ট্রেলীয় একাদশের সদস্যরূপে ভিক্টোরিয়ার বিপক্ষে ১২৫ রান সংগ্রহ করেন। অস্ট্রেলিয়ায় অনুষ্ঠিত প্রথম-শ্রেণীর ক্রিকেটে ৩২ গড়ে ৯৪৭ রান তুলেন।

আন্তর্জাতিক ক্রিকেট
ব্যক্তিগত জীবন
অবসর
প্রথম-শ্রেণীর ক্রিকেট